Cyperaceae. 117 



squamis infimis ovato-subrotundis mucronatis, mediis subrotundis 

 superioribusque ovatis obtusis, stylo trifido. 



In China, circa Macao et in iusulis adiacentibus, Rev. Vachell. 

 n. 59. in herb. Lindley. 



Media quasi species est inter Cladium germanicum et leptosta- 

 chyum N. et Meyen ; differt ab utroque rhachi inter corymbos partia- 

 les profunde canaliculata marginibusque scaberrima, quae in Cl. ger- 

 manico oblique complanata, in Cl. leptostachyo autem leniter de- 

 presso-excavata, fere semiteres; tum vero gracilitate culmi et folio- 

 rum maxime attenuatorum longitudine et forma. A Cl. germanico 

 insuper recedit spiculis plerumque paucioribus in capitulo (3 — 10) 

 minoribus obscurioribus, stigmatibusque constanter tribus, scil. altero 

 styli ramo bifido, altero integro; a Cl. leptostachyo spiculis pluribus 

 in capitulo, corymbis laxioribus nec supradecomposite multifloris, et 

 stigmatum etiam numero. — Nux ovata, grisea, acuta, basi orbiculo 

 depresso instructa, sulcis aliquot verticalibus (2 — 8) insculpta. En- 

 docarpium (an testa?) crassum, fuscum, intus nitidum, mucro- 

 nulatum. 



IV. LEPIDOSPERMA Labill. 

 N. ah E. in Linn. IX. 3. p. 302. n. 83. 



i. Lepidosperma chmense N. et M. spica composita et decompo- 

 sita oblonga disticha, spiculis imbricatis, culmo teretiusculo sursum 

 uniangulato striato basi folioso, foliis subtrigonis apice sphacelatis cor- 

 neis, bracteis ovalibus lineari-mucronatis pruinosis. 



China, ad promontorium Syng-moon, Iulio, floribus nondum 

 explicatis; in vicinia Macao urbis insulisque adiacentibus, Aprili 

 1829. Rev. G. H. Vachell (n. 39 b) in herb. Lindleyano; in Lippas 

 insula Octobre 1825, idem ibidem (spiculis iuvenilibus.) 



